CELEX: C2007/042/54
Language: el
Date: 2007-02-24 00:00:00
Title: Υπόθεση T-392/06: Προσφυγή της 20ής Δεκεμβρίου 2006 — Union Investment Privatfonds κατά ΓΕΕΑ — Unicre-Cartão International De Crédito (unibanco)

24.2.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 42/31
            
         Προσφυγή της 20ής Δεκεμβρίου 2006 — Union Investment Privatfonds κατά ΓΕΕΑ — Unicre-Cartão International De Crédito (unibanco)
   (Υπόθεση T-392/06)
   (2007/C 42/54)
   Γλώσσα διαδικασίας: η γερμανική
   Διάδικοι
   
      Προσφεύγουσα: Union Investment Privatfonds GmbH (Φρανκφούρτη επί του Μάιν, Γερμανία) (εκπρόσωπος: H. Keller, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ)
   
      Αντίδικος ενώπιον του τμήματος προσφυγών: Unicre-Cartão International De Crédito, SA
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς,
            
         
               —
            
            
               να δεχθεί τις ανακοπές που ασκήθηκαν κατά της καταχωρίσεως του λεκτικού/εικονιστικού σήματος «Unibanco» βάσει των σημάτων UniFLEXIO, UniZERO και UniVARIO, και
            
         
               —
            
            
               να καταδικάσει το καθού στα δικαστικά έξοδα.
            
         Ισχυρισμοί και κύρια επιχειρήματα
   
      Αιτών την καταχώριση κοινοτικού σήματος: Unicre-Cartão International De Crédito, SA.
   
      Σήμα προς καταχώριση: εικονιστικό σήμα «unibanco» σχετικό με τις υπηρεσίες των κλάσεων 36 και 38 (αίτηση καταχωρίσεως αριθ. 1 871 896).
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: η προσφεύγουσα.
   
      Αντιταχθέν δικαίωμα επί σήματος ή σημείου: γερμανικά εικονιστικά σήματα «UniFLEXIO» και «UniVARIO» σχετικά με τις υπηρεσίες των κλάσεων 35 και 36, και γερμανικό εικονιστικό σήμα «UniZERO» σχετικό με τις υπηρεσίες της κλάσεως 36.
   
      Απόφαση του τμήματος ανακοπών: η ανακοπή απορρίπτεται.
   
      Απόφαση του τμήματος προσφυγών: η προσφυγή απορρίπτεται.
   
      Λόγοι ακυρώσεως: προσβολή των δικονομικών δικαιωμάτων της προσφεύγουσας, δεδομένου ότι τα αποδεικτικά στοιχεία που προέβαλε όσον αφορά τη χρήση των σημάτων με το στοιχείο «Uni» δεν ελήφθησαν υπόψη.